— Наша навучальная праграма на дадзены момант дастаткова згарманізаваная, каб падрыхтаваць творчую асобу, здатную самастойна вызначыць, якім шляхам ёй рухацца. Акадэмічная школа мусіць быць так ці іначай — нават калі чалавек потым будзе займацца абстрактным мастацтвам. Калі такая школа ёсць, гэта адразу адчуваецца. Яе адсутнасць таксама адразу відаць. Я магу паглядзець на абстрактную работу і зразумець, ёсць у аўтара акадэмічная адукацыя ці ён самавук.